অক্টোবরের মাঝামাঝিতেই বাংলাদেশ বিদ্যুৎ উন্নয়ন বোর্ড (পিডিবি) বিদ্যুতের দাম বৃদ্ধির জন্য বিইআরসির কাছে প্রস্তাব দেয়। একই মাসে গ্যাসের দাম বৃদ্ধিও জন্য বাংলাদেশ তেল, গ্যাস ও খনিজ সম্পদ করপোরেশন (পেট্রোবাংলা) বিইআরসির কাছে প্রস্তাব পাঠায়। এর আগে গ্যাসের মূল্যবৃদ্ধির প্রস্তাব প্রধানমন্ত্রীর অনুমোদনের পর বিদ্যুৎ জ্বালানি ও খনিজসম্পদ মন্ত্রণালয় তা পেট্রোবাংলার কাছে পাঠায়। তবে সে সময় পৃথক পৃথক প্রস্তাব জমা না দেয়ায় দাম বাড়ানোর বিষয়ে বিতরণ ও সঞ্চালন কোম্পানিগুলোকে তা ফেরত পাঠিয়ে দেয় বিইআরসি।